rejauldu/bengali-wikipedia huggingface dataset:
গাম্বিয়া–বাংলাদেশ সম্পর্ক হল গাম্বিয়া ও বাংলাদেশ রাষ্ট্রদ্বয়ের মধ্যকার দ্বিপাক্ষিক সম্পর্ক।   সহযোগিতামূলক সম্পর্ক  খাদ্যে স্বয়ংসম্পূর্ণতা অর্জনের লক্ষ্যে গাম্বিয়া বাংলাদেশের কাছে কৃষিখাতে সহযোগিতা কামনা করেছে। স্বাস্থ্যখাতে সহযোগিতার জন্যেও গাম্বিয়া বাংলাদেশের কাছে সহযোগিতা চেয়েছে। বাংলাদেশ থেকে দক্ষ চিকিৎসক, নার্স নেওয়ার ব্যাপারেও তারা আগ্রহী। বাংলাদেশে এই সকল খাতে বাংলাদেশ গাম্বিয়াকে সহযোগিতা করার ব্যাপারে সম্মত হয়েছে। ঔষধ, কৃষি (বিশেষহত ধান ও তুলা), শিক্ষা এবং নারীর ক্ষমতায়ন প্রভৃতি ক্ষেত্রে একটি প্রকৃত অবকাঠামো গঠনের ব্যাপারে দুই দেশই সম্মত হয়েছে। ২০১৪ সালে ঢাকায় আনুষ্ঠানিক সফরে এসে গাম্বিয়ার শিল্প, বাণিজ্য, আঞ্চলিক একত্রীকরণ এবং কর্মব্যবস্থাপনা মন্ত্রী আবদুলিয়া জোব দেশটির সামাজিক ও অর্থনৈতিক উন্নয়নের ব্যাপারে বাংলাদেশের সহযোগিতা প্রত্যাশা করেন বলে জানান। গাম্বিয়া ও বাংলাদেশের সঙ্গে দ্বিপাক্ষিক সম্পর্ক থাকায় রোহিঙ্গা সমস্যা সমাধানে বাংলাদেশের সহযোগিতায় মিয়ানমারের বিরুদ্ধে রোহিঙ্গা জনগোষ্ঠিকে গণহত্যার অভিযোগ ও যুদ্ধাপরাধ এবং মানবতা বিরোধী অপরাধ করায় আন্তর্জাতিক আদালতে মামলা দায়ের করেছে।   অর্থনৈতিক সম্পর্ক  দ্বিপাক্ষিক অর্থনৈতিক সহযোগিতা উন্নয়নের ব্যাপারে বাংলাদেশ ও গাম্বিয়া উভয়েই আগ্রহ প্রকাশ করেছে এবং এ ব্যাপারে প্রয়োজনীয় পদক্ষেপ গ্রহণ করছে। বাংলাদেশী বেশকিছু পণ্য, যেমন: ঔষধ, তৈরি পোশাক, পাট, পাটজাত দ্রব্য, নিটওয়্যার, সিমেন্ট, সিরামিক প্রভৃতি গাম্বিয়ায় ভালো বাজার পাচ্ছে। বাংলাদেশ থেকে গাম্বিয়ায় দক্ষ কর্মজীবী নেওয়ার জন্যেও বাংলাদেশ সহযোগিতা দিতে সম্মত হয়েছে, যারা সামাজিক-অর্থনৈতিক ক্ষেত্রে অবদান রাখতে পারে।   তথ্যসূত্র   বিষয়শ্রেণী:গাম্বিয়া–বাংলাদেশ সম্পর্ক বিষয়শ্রেণী:গাম্বিয়ার দ্বিপাক্ষিক সম্পর্ক বিষয়শ্রেণী:বাংলাদেশের দ্বিপাক্ষিক সম্পর্ক বিষয়শ্রেণী:বৈদেশিক সম্পর্ক সম্বন্ধীয় নিবন্ধ
মেট্রোপলিটন লাইন লন্ডন শহরের হার্টফোর্ডশায়ারের ওয়াটফোর্ড ও হিলিংডনের অক্সব্রিজ শাখার সাথে লন্ডন সিটির অল্ডগেট থেকে বাকিংহামশায়ারের আমেরশাম ও চেসামের মধ্যে বিস্তৃত লন্ডন আন্ডারগ্রাউন্ডের একটি লাইন। টিউব মানচিত্রে ম্যাজেন্টা রঙের (নীললোহিত) লাইনটি ৪১.৪মাইল (৬৬.৭ কিমি) দীর্ঘ এবং ৩৪ টি স্টেশনে রেল পরিষেবা পরিবেশন করে। বার্বিকান ও ফারিংডন স্টেশনের মধ্যবর্তী সংক্ষিপ্ত বিভাগ বাদে অল্ডগেট ও ফিঞ্চলে রোডের মধ্যে রেলপথের বেশিরভাগ অংশ অগভীর "খনন ও ভরাট" সুড়ঙ্গের মধ্যে রয়েছে। মূল রেলপথের সাথে একই আকারের লোডিং গেজ সহ বাকী রেলপথ মাটির উপরে অবস্থিত। এই রেলপথে ২০১১/২০১২ সালে ৬৭ মিলিয়নেরও বেশি যাত্রী যাতায়াত করে।  এটি বৃহত্তর লন্ডন সীমানা অতিক্রমকারী মাত্র দুটি আন্ডারগ্রাউন্ড লাইনের একটি (অন্যটি  হচ্ছে কেন্দ্রীয় লাইন)। এটি ব্যস্ত সময়ে এক্সপ্রেস পরিষেবার সাথে একমাত্র আন্ডারগ্রাউন্ড লাইন; ফলস্বরূপ দীর্ঘ দূরত্বে অবস্থিত স্টেশনগুলির মধ্যবর্তী অংশে ট্রেনগুলি রেল ব্যবস্থাটির সর্বোচ্চ গতি প্রতি ঘণ্টা ৬০ মাইল (১০০ কিমি/ঘণ্টা) অর্জন করতে পারে।  ১৮৬৩ সালে মেট্রোপলিটন রেলওয়ে কাঠের গাড়ি ও বাষ্প লোকোমোটিভ দিয়ে প্যাডিংটন ও ফারিংডনের মধ্যে বিশ্বের প্রথম ভূগর্ভস্থ রেলপথ চালু করে, তবে এর সবচেয়ে গুরুত্বপূর্ণ পথটি মিডলসেক্স গ্রামাঞ্চলে উত্তর লাইনে পরিণত হয়, যেখানে এটি নতুন শহরতলির বিকাশকে উদ্দীপিত করে। হ্যারো ১৮৮০ সালে পৌঁছেছিল এবং শেষ পর্যন্ত লাইনটি বেকার স্ট্রিট থেকে ৫০ মাইল (৮০ কিলোমিটার) বেশি দূরত্বে বাকিংহ্যামশায়ারের ভার্নি জংশন পর্যন্ত অব্যাহত ছিল। ঊনবিংশ শতাব্দীর শেষের দিক থেকে রেলপথটি মেরিলেবোন ছাড়িয়ে গ্রেট সেন্ট্রাল রেলওয়ের সাথে ট্র্যাক ভাগ করে নিয়েছিল। ১৯০৭ সালে মধ্য লন্ডনের লাইনগুলি বিদ্যুতায়িত হয়, তবে হ্যারোর উত্তর দিকে যাত্রাকারী ট্রেনগুলিতে বাষ্পচালিত ইঞ্জিনগুলির জন্য বৈদ্যুতিক ইঞ্জিনগুলিরগুলি বিনিময় করা হয়েছিল। ১৯৩৩ সালে লন্ডন যাত্রীবাহী পরিবহন বোর্ড কর্তৃক রেলপথটি অধিগ্রহণের পরে লাইনটি আইলেসবারি পর্যন্ত পরিষেবা চালু রাখা হয়। বাষ্প ট্রেনগুলি ১৯৬১ সাল পর্যন্ত চালু ছিল, যখন লাইনটি বিদ্যুতায়িত হয় এবং আমারশাম পর্যন্ত পরিষেবাগুলি চালু রাখা হয়। হ্যামারস্মিথ ও সিটি লাইনটি মেট্রোপলিটন লাইন থেকে পৃথক লাইন হিসাবে স্বীকৃতি না পাওয়া পর্যন্ত ১৯৯০ অবধি মেট্রোপলিটন লাইনের অংশ হিসাবে টিউব মানচিত্রে প্রদর্শিত হয়। বর্তমান এস৮ স্টক ট্রেনগুলি ২০১০ সাল থেকে ২০১২ সালের মধ্যে পরিষেবায় প্রবেশ করে।  তথ্যসূত্র  বহিঃসংযোগ   মেট্রোপলিটন লাইনের তথ্য  ক্লাইভের আন্ডারগ্রাউন্ড লাইন গাইড  আমেরশাম ও মেট্রোপলিটন লাইনের আশেপাশের রেলওয়ে  বিষয়শ্রেণী:লন্ডন আন্ডারগ্রাউন্ড লাইন বিষয়শ্রেণী:ইংল্যান্ডের আদর্শ গেজ রেলপথ
স্ক্র্যাচ (ইংরাজীতে-Scratch) একটি নতুন প্রোগ্রামিং ল্যাংগুয়েজ বা প্রোগ্রাম সৃষ্টি করার জন্য ব্যবহৃত ভাষা যার সাহায্যে ছবি, খেলা, এনিমেশন ইত্যাদি সৃষ্টি করা যায়স্ক্র্যাচ সংস্করণ ১.৪ এর রেফারেন্স গাইডে ভূমিকা মতে। নির্মাণ স্ক্র্যাচ M.I.T. ল্যাবে 'লাইফ লং কিণ্ডারগার্টেন' গ্রুপ দ্বারা ন্যাশনাল সায়েন্স ফাউন্ডেশন, মাইক্রসফট, ইনটেল ফাউন্ডেশন, M.I.T. মিডিয়া ল্যাবে কন্সর্টিয়ার সহায়তায় নির্মিত।Scratch version 1.4 Reference Guide page 1 footer.  স্প্রাইট সমূহ ও কষ্টিউম স্ক্র্যাচের প্রজেক্ট সমূহ 'স্প্রাইট' নামের বস্তুগুলির থেকে গঠিত।Scratch version 1.4 Reference Guide 'Basic Ingredients of a Scratch Project' para line 1. স্প্রাইট দেখতে কেমন হবে তা সেই স্প্রাইটের কস্টিউম ঠিক করতে পারে।Scratch version 1.4 Reference Guide 'Basic Ingredients of a Scratch Project' para line 1 and 2. স্প্রাইটের কস্টিউম যেকোনো ছবি হতে পারে। সেই ছবি 'পেইন্ট এডিটর'এ আঁকা যায়, কম্পিউটারের কোনো স্থান থেকে 'ইম্পোর্ট করা যায়, আর কোনো ওয়েবসাইটের থেকেও আনা যায়।Scratch version 1.4 Reference Guide 'Basic Ingredients of a Scratch Project' para line 3.4 and 5. স্প্রাইটগুলিকে নির্দেশ দেওয়ার জন্য স্ট্যাক নামের গ্রাফিক ব্লক ব্যবহার করা হয়। স্ক্র্যাচ ব্লকগুলোকে ওপরের থেকে নিচে পড়ে।Scratch version 1.4 Reference Guide 'Basic Ingredients of a Scratch Project's second paragraph.  ১ ষ্টেজ হল সেই স্থান যেখানে ছবি, খেলা, এনিমেশন ইত্যাদি জীবিত হয়ে যায়, বা স্প্রাইট সমূহ নড়াচড়া করে।  স্ক্র্যাচের ওয়েবসাইট স্ক্র্যাচের ওয়েবসাইট (www.scratch.mit.edu)এ পৃথিবীর বিভিন্ন মানুষ ৬০ লাখেরো অধিক স্ক্র্যাচ প্রোজেক্ট 'শেয়ার' করেছে।scratch.mit.edu স্ক্র্যাচের ওয়েবসাইটে অনলাইনে স্ক্র্যাচ প্রোজেক্ট নির্মাণ করা যায়, অবশ্য এর অন্য সংস্করণে উপলব্ধ। স্ক্র্যাচ প্রজেক্টের উদাহরণ এখানে পাওয়া যাবে  তথ্য সংগ্রহ  আরও দেখুন  হ্যাক প্রোগ্রামিং ল্যাংগুয়েজ  জাভা  বহিঃসংযোগ       Scratch Wiki Wiki website  SCRATCH+Arduino  drive robots et cetera  ScratchEd  বিষয়শ্রেণী:কম্পিউটার বিজ্ঞান বিষয়শ্রেণী:প্রোগ্রামিং ল্যাংগুয়েজ বিষয়শ্রেণী:কম্পিউটার ফাইল ফরমেট বিষয়শ্রেণী:ক্রিয়েটিভ কমন্স-লাইসেন্সপ্রাপ্ত ওয়েবসাইট বিষয়শ্রেণী:চলমান-টাইপকৃত প্রোগ্রামিং ভাষা বিষয়শ্রেণী:ভিজুয়াল প্রোগ্রামিং ভাষাসমূহ
thumb|right|একজন নারীর যোনি লেহন করছেন একজন পুরুষ, ফরাসী চিত্রকর এদুয়ার্দ অঁরি অভ্রিল কর্তৃক অঙ্কিত যোনিলেহন হচ্ছে একপ্রকারের মুখমৈথুন কর্ম যেখানে একজন মানুষ (নারী/পুরুষ) অপর একটি নারীর জননেন্দ্রিয়তে (ভগাঙ্কুরে, যোনির অন্যান্য অংশে) করেন। ভগাঙ্কুর হচ্ছে নারীদের যোনির সবচেয়ে সংবেদনশীল অংশ এবং এটিতে স্পর্শ বা আদর করলে নারীদের যৌনআনন্দ অনুভূত হয়।  যোনি-মুখমৈথুন যৌনকর্মে অংশ নেওয়া মানুষের মধ্যে অনেক যৌনআনন্দময় অনুভূতি হয় এবং এটি একজন যৌনসঙ্গীর দ্বারা মূল যৌনমিলন (অন্তর্ভেদী মিলন) করার আগে একটি শৃঙ্গারকর্ম হিসেবে ব্যবহৃত হতে পারে অথবা এমনিতে শুধু নারী সঙ্গীর প্রতি ভালোবাসার প্রকাশ হিসেবে হতে পারে। অন্যান্য যৌনকর্মের মত, মুখমৈথুন এর মাধ্যমে যৌনবাহিত রোগ ছড়ায়, তবে যোনিজমিলন কিংবা পায়ুকামের ক্ষেত্রে যৌনবাহিত রোগের ঝুঁকি বেশি।  মুখমৈথুনকে মাঝে মধ্যেই একটি 'সরাসরি বলা যায়না এমন কথা' হিসেবে ধরা হয়, কিন্তু অধিকাংশ দেশেই এমন কোনো আইন নেই যেটা এইকাজ করতে মানা করে। সাধারণত বিষমকামী যুগলরা যোনি-মুখমৈথুনকে কুমারীত্বের ক্ষতি হিসেবে দেখেননা, অন্যদিকে সমকামিনী যুগলরা এটাকে একপ্রকারের কুমারীত্ব মোচন হিসেবে দেখেন।See here and pages 47-49 for male virginity, how gay and lesbian individuals define virginity loss, and for how the majority of researchers and heterosexuals define virginity loss/"technical virginity" by whether or not a person has engaged in vaginal sex.  কিছু কিছু মানুষের যোনি-মুখমৈথুনের প্রতি নেতিবাচক দৃষ্টিভঙ্গি থাকতে পারে কিংবা যোনি-মুখমৈথুন দেওয়ার পরে একজন নারীর ভালো নাও লাগতে পারে বা নারীটির সঙ্গী যোনি-মুখমৈথুন করতে অপারগতা প্রকাশ করতে পারে।  শব্দের উৎপত্তি এবং অর্থ  যোনি-মুখমৈথুন শব্দটির ইংরেজি শব্দ 'Cunnilingus' ল্যাটিন শব্দ cunnus যার বাংলা অর্থ যোনি এবং lingua যার বাংলা অর্থ জিহ্বা থেকে এসেছে। ইংরেজি ভাষায় যোনি-মুখমৈথুন শব্দটির বিভিন্ন অশ্লীল রূপ আছে, যেগুলোর অর্থগুলো নিম্নরুপ, ঝোলের পেয়ালা থেকে পান করা, কার্পেট মোড়ানো, এবং কাদায় মুখ দেওয়া। আরো অশ্লীল শব্দ আছে যেমন মুখ দেওয়া, মুখ সেবা, অথবা ছোটো পাছায় মুখ দেওয়া; শেষোক্ত শব্দটির ক্ষেত্রে ঔপন্যাসিক 'সারাহ ওয়াটার্স' বলেন যে তিনি শব্দটি রাণী ভিক্টোরিয়ার শাসনামলে চলা পর্নোগ্রাফী (পুস্তক/ছবি) থেকে পেয়েছেন।"Taking Velvet public: author Sarah Waters reflects on the sensation she started by writing Tipping the Velvet, the novel that became a smash UK miniseries that's now set to conquer America." The Advocate (The national gay & lesbian newsmagazine), 13 May 2003. যে ব্যক্তি যোনি-মুখমৈথুন করেন তাকে যোনি-মুখমৈথুনকারী (কেবলমাত্র বিষমকামী পুরুষ) কিংবা যোনি-মুখ-মৈথুনকারীনী (কেবলমাত্র সমকামিনীদের ক্ষেত্রে) বলা হয়।  আরও দেখুন মুখমৈথুন  তথ্যসূত্র   গ্রন্থপঞ্জি   Gershon Legman: The Guilt of the Templars. Basic Books Inc., New York, 1966.  Gershon Legman: Rationale of the Dirty Joke: An Analysis of Sexual Humor, Simon & Schuster, 1968.  বহিঃসংযোগ   Discovery Health "Cunnilingus"   A short literary text on Cunnilingus by Rikki Ducornet  বিষয়শ্রেণী:অনাভেদী যৌনক্রিয়া বিষয়শ্রেণী:মৌখিক কামোত্তেজকতা বিষয়শ্রেণী:যোনিলেহন বিষয়শ্রেণী:যৌনাসন বিষয়শ্রেণী:যৌনক্রিয়া বিষয়শ্রেণী:ভালভা
জালালাবাদ , অথবা ডিজালালাবাদ, পূর্বে ডাকা হত আদিনাপুর পূর্ব আফগানিস্তানের একটি শহর। এটি নঙ্গারহার প্রদেশের রাজধানী। জালালাবাদ মূলত কাবুল নদী এবং কুনার নদী তীরে অবস্থিত। এটি হাইওয়ে দিয়ে আনুমানিক  পশ্চিমে কাবুলের সাথে সংযুক্ত হয়েছে এবং  হাইওয়ে দিয়ে পূর্ব পাকিস্তানের পেশোয়ার শহর অবস্থিত। ২০১৫ সালের আদমশুমারীর আনুমানিক হিসাব অনুযায়ী জালালাবাদের জনসংখ্যা ছিল প্রায় ৩৫৬,২৭৪ জন এর মত, এটি আফগানিস্তানের পাঁচটি বৃহত্তম শহরগুলির মধ্যে অন্যতম একটি।  ভ্রমণ করুন  মূল নিবন্ধ : জালালাবাদ   তথ্যসূত্র  বহিঃসংযোগ       বিষয়শ্রেণী:আফগানিস্তানের শহর বিষয়শ্রেণী:রেশম পথের উপর অবস্থিত জনবহুল স্থান
রাজৈ ইউনিয়ন বাংলাদেশের ময়মনসিংহ জেলার ভালুকা উপজেলার অন্তর্গত একটি ইউনিয়ন। এটি ভালুকা উপজেলার খিরু নদীর তীরে অবস্থিত এই ইউনিয়ন।   অবস্থান ও সীমানা  ১১ নং রাজৈ ইউনিয়ন। ময়মনসিংহ জেলার ভালুকা উপজেলা একটি ইউনিয়ন। ভালুকা উপজেলার খিরু নদীর তীরে অবস্থান। সর্ব প্রথম ইউনিয়ন পরিষদ ছিল রাজৈ বাজারে তার পর ২০১৬ সালে বোর্ড বাজারে ইউনিয়ন পরিষদ নিয়ে আসা হয়েছে। ১১ নং রাজৈ ইউনিয়ন ৯ টি ওর্য়াড নিয়ে ঘটিত। এর উওরে ও পূবে ৫নং বিরুনীয়া ইউনিয়ন ও পশ্চিমে ৬ নং ভালুকা ইউনিয়ন। দক্ষিনে অবস্থিত, গাজীপুর জেলার শ্রীপুর উপজেলার, ৫নং কাওরাইদ ইউনিয়ন। ও পশ্চিম ও দক্ষিণ দিকে ১০ নং হবিরবাড়ী ইউনিয়ন। ১১ নং রাজৈ ইউনিয়নে ৩ টি নদী ও অনেক গুলো বিল রয়েছে। রাজৈ ইউনিয়নে প্রচুর পরিমাণে মাছ চাষ হয়। এই ইউনিয়নে অনেক গুলো প্রাচীন বিদ্যালয় রয়েছে। বিদ্যালায় গুলো হলোঃ ৮৩নং কুল্লাব সরকারি প্রাথমিক বিদ্যালয়, ও জামিরাপাড়া এসএম উচ্চ বিদ্যালয় ও রাজৈ উচ্চ বিদ্যালয় ও শহিদ সরণি উচ্চ বিদ্যালয় ও পনাশাইল উচ্চ বিদ্যালয় ও পাইলাব সরকারি প্রাথমিক বিদ্যালয় ও উরাহাটি সরকারি প্রাথমিক বিদ্যালয় ও চান্দাব নাথপাড়া প্রাথমিক বিদ্যালয় ও খূর্দ সরকারি প্রাথমিক বিদ্যালয় ও চান্দাব দাখিল মাদ্রাসা ও অন্যান বিদ্যালয়। ১১ নং রাজৈ ইউনিয়ন খেলাধুলার জন্য অন্যতম।   প্রশাসনিক এলাকা    আয়তন ও জনসংখ্যা  ২০১১ সালের আদমশুমারী অনুযায়ী এ ইউনিয়নের জনসংখ্যা প্রায় ২৭২৩১।   জনপ্রতিনিধি  বর্তমান চেয়ারম্যান- নূরুল ইসলাম বাদশা +প্রাক্তন চেয়ারম্যানগণের তালিকাক্রমিকনামমেয়াদ০১ মোঃ নুরুল ইসলাম বাদশা০২মোঃ আনোয়ার উদ্দীন আহম্মেদ  ০৩ মোঃ জমির হোসেন বিএসসি  ০৪ মোঃ আফাজ উদ্দীন বেপারী ০৫ মোঃ আফাজ উদ্দীন বেপারী ০৬মোঃ আব্দুল হেকিম মেম্বার খান ০৭মোঃ ঈদ্রিস আলী(মেম্বার) উরাহাটি।    আরও দেখুন   ময়মনসিংহ বিভাগ  ময়মনসিংহ জেলা  ভালুকা উপজেলা   তথ্যসূত্র   বিষয়শ্রেণী:ভালুকা উপজেলার ইউনিয়ন
সপ্তশহীদ স্মৃতিস্তম্ভ বাংলাদেশের স্বাধীনতা যুদ্ধের স্মৃতি বিজড়িত স্মৃতিস্তম্ভ। যুদ্ধে ঢাকা বিশ্ববিদ্যালয়ের ফজলুল হক মুসলিম হলের সাতজন শহীদের স্মরণে নির্মিত। হলের চত্বরে অবস্থিত স্মৃতিস্তম্ভের নির্মাণকাজ শুরু হয় ২০০১ সালের ১৩ সেপ্টেম্বর। ২০১২ সালের ১১ সেপ্টেম্বর আনুষ্ঠানিক উন্মোচন করা হয়। স্তম্ভের নামফলকে সাত শহীদের নাম উৎকীর্ণ আছে।   তথ্যসূত্র   বিষয়শ্রেণী:২০১২-এর ভাস্কর্য বিষয়শ্রেণী:বাংলাদেশের স্বাধীনতা যুদ্ধের ভাস্কর্য বিষয়শ্রেণী:ঢাকা বিশ্ববিদ্যালয় বিষয়শ্রেণী:ঢাকার বহিরঙ্গন ভাস্কর্য
ভাষাবিজ্ঞানীদের নিবন্ধের তালিকা।   অ   অটো ইয়েসপার্সেন   আ   আউগুস্ট ফ্রিড্‌রিশ পট  আগস্ট লেসকিয়েন  আউগুস্ট শ্লাইখার  আবুল কালাম মনজুর মোরশেদ  আর্নল্ড জুইকি   ই  ইভান স্যাগ ইয়াকপ গ্রিম ইয়োহান ক্রিস্টফ আডেলুং ইয়োহানেস শ্মি‌ট‌ (ভাষাবিজ্ঞানী)  উ উইলিয়াম লাবভ  গ গিলাদ জাকারমান (Ghil'ad Zuckermann) (ইসরায়েল/যুক্তরাজ্য/ইতালি/অস্ট্রেলিয়া): Revivalistics   এ এডওয়ার্ড স্যাপির এমিল বঁভনিস্ত  ক কার্ল পোলার্ড কার্ল ব্রুগমান কার্ল ভার্নার   চ   চার্লস হকেট   জ   জন রবার্ট রস  জন লায়ন্স (ভাষাবিজ্ঞানী)  জর্জ কিংস্‌লি জিফ  জর্জ লেকফ  জিন বার্কো গ্লীসন  জে আর ফার্থ  জেমস ম্যাকলি  জেরল্ড ক্যাট্‌জ  জেরাল্ড গাজডার   ড   ডেভিড ক্রিস্টাল  ডেভিড ডিরিঙ্গার  ন  নিকোলাই ত্রুবেৎস্‌কোয়  নোম চম্‌স্কি  প  পল পোস্টাল  পিটার ল্যাডিফোগিড  ফ  ফ্রান্‌ৎস বপ  ফ্রিড্‌রিশ ক্লুগে  ফ্রিড্‌রিশ ফন শ্লেগেল  ফের্দিনঁ দ্য সোস্যুর  ব  বের্টোল্ড ডেলব্রুক  বার্নার্ড কম্‌রি  বেনজামিন হোর্ফ  ভ  ভিক্টর ইংভে  ভিল্‌হেল্ম ফন হুম্বোল্ট  ভিলহেল্ম ব্রাউনে  ম  মুনীর চৌধুরী  মুহম্মদ আবদুল হাই  মুহম্মদ শহীদুল্লাহ  মাইকেল হ্যালিডে  মার্ক অ্যারনফ  মোফাজ্জল হায়দার চৌধুরী  র রুডল্‌ফ ফন রাউমার রফিকুল ইসলাম (ভাষাবিজ্ঞানী) র‌্যান্‌ডল্ফ কোয়ার্ক রাস্‌মুস রাস্ক রে জ্যাকেন্ডফ রোমান ইয়াকবসন  ল লুই ইয়েল্ম্‌স্লেভ লুইস হার্বার্ট গ্রে লুডভিগ ভিটগেনস্টাইন লিওনার্ড ব্লুমফিল্ড  স  সুকুমার সেন  সুনীতিকুমার চট্টোপাধ্যায়  স্টিভেন পিংকার  হ  হুমায়ুন আজাদ  হের্মান অস্টহফ  হের্মান গ্রাসমান  হের্মান পাউল  বিষয়শ্রেণী:ভাষাবিজ্ঞানী বিষয়শ্রেণী:ভাষাবিজ্ঞানের তালিকা বিষয়শ্রেণী:পেশা অনুযায়ী ব্যক্তিদের তালিকা
হরিনঘাটা পর্যটন কেন্দ্র বরগুনা জেলার পাথরঘাটা উপজেলার দক্ষিণে অবস্থিত পর্যটন কেন্দ্র। হরিণঘাটা আসলে সুন্দরবনেরই একটি অংশ। হরিণ, বানর, সবুজ লতাপাতা, আর পাখির ডাকে সারাক্ষণ মুখর থাকে হরিণঘাটা বনাঞ্চল। এ বনে কোন বাঘ নেই। নতুন ভাবে যোগ হয়েছে নদীর ধারের ঝাউবন।  অবস্থান  বরগুনার পাথরঘাটা সংলগ্ন বঙ্গোপসাগর ও পায়রা বন্দর। এর পূর্বে বিষখালী আর পশ্চিমে বলেশ্বর নদের মোহনায় অবস্থিত হরিণঘাটা বনাঞ্চল। নামকরণ: বড় প্রজাতির মায়াবী চিত্রল হরিণের বিচরণস্থল হওয়ায় এ বনের নামকরণ করা হয়েছে হরিণঘাটা বনাঞ্চল।  বনায়ন  ১৯৬৭ সাল থেকে বন বিভাগের সম্প্রসারণে নানা প্রজাতির গাছ রোপণের মাধ্যমে বনটি সৃষ্টি করা হয়। বর্তমানে প্রায় ১৮ হাজার একরজুড়ে দৃষ্টিনন্দন এ বনে কেওড়া, গেওয়া, পশুরসহ সুন্দরী ও ঝাউবন রয়েছে। ২০১৩ থেকে ২০১৬ সাল পর্যন্ত এখানে ২০০ হেক্টর এলাকাজুড়ে বনায়ন করা হয়। এছাড়া সাগর তীরে লালদিয়ার চরে নতুন বন হওয়ায় পরিধি ক্রমশ বাড়ছে। এটি এখন বন্যপ্রাণীর অভয়রন্য।  প্রাণী  বিভিন্ন বৃক্ষরাজির সুবাদে বনের পরিধি ক্রমশ বাড়ছে। তবে নেই কোন হিংস্র প্রাণী। আছে হরিণ, বনমোরগ, বানর, শুকর, গুইসাপ, লাল কাঁকড়া। এছাড়া রয়েছে নানা প্রজাতির সরীসৃপসহ প্রায় ৩৫ প্রজাতির পাখি। এমনকি হরেকরকম পাখির কলকাকলিতে মুখরিত চারপাশ।  সৈকত  ঘন বন আর সবুজে ছাওয়া বনের সৌন্দর্য বাড়িয়ে দিয়েছে লালদিয়া, পদ্মা, লাঠিমারা সৈকত। সূর্যাস্ত এবং সূর্যোদয়ের দৃশ্য দেখার জন্য এরচেয়ে ভালো পরিবেশ আর নেই।  দর্শন  সাগরের তীর দেখার জন্য নির্মাণ করা হয়েছে ফুট ট্রেইল। এছাড়া বনের ভেতর নির্মাণ করা হয়েছে ওয়াচ টাওয়ার, বিশ্রামাগার ও গোলঘর। এ বনের সবেচেয়ে আকর্ষণীয় দিক হলো- বনের ভেতরে এঁকেবেঁকে বয়ে চলা ছোট-বড় প্রায় ১০-১২টি খাল। জোয়ারের সময় খালগুলো পানিতে পরিপূর্ণ থাকে। ছোট ছোট নৌকায় করে উপভোগ করা যায় বনের মধ্যকার সবুজের সমারোহ।   গ্যালারি   আরও দেখুন শুভ সন্ধ্যা সমুদ্র সৈকত   তথ্যসূত্র   বিষয়শ্রেণী:বাংলাদেশের পর্যটন কেন্দ্র বিষয়শ্রেণী:বরগুনা জেলার দর্শনীয় স্থান বিষয়শ্রেণী:পাথরঘাটা উপজেলা
thumb|লার্স ভিল্কস (জন্মঃ ১৯৪৫) লার্স এন্ডেল রগার ভিল্কস (২০ জুন ১৯৪৬৩ অক্টোবর ২০২১) ছিলেন একজন সুইডিশ শিল্পী এবং সক্রিয় কর্মী, যিনি তার আঁকা মুহাম্মদের ব্যঙ্গচিত্র-কে ঘিরে বিতর্কের জন্য পরিচিত ছিলেন।   মুহাম্মাদের ব্যঙ্গচিএ অঙ্কন  ২০০৭ সালে, ভিল্কস একটি আন্তর্জাতিক বিতর্কের সৃষ্টি করেন যখন তিনি মুহাম্মাদকে তিনটি ব্যঙ্গচিএ অঙ্কনে একটি গোল চক্কর কুকুর হিসাবে চিত্রিত করেন, যা একই বছরের জুলাই মাসে তালেরুদ-এর (Tällerud) একটি শিল্প প্রদর্শনীতে দেখানোর জন্য মনোনীত করা হয়। উদ্বোধনের কিছুদিন আগে, আয়োজকরা গুরুতর নিরাপত্তা উদ্বেগের কথা উল্লেখ করে তাদের আমন্ত্রণ বাতিল করে দেয়, এবং ভিলকসের প্রচেষ্টা সত্ত্বেও অন্য কোন সুইডিশ আর্ট গ্যালারি তার অঙ্কন প্রদর্শনের প্রস্তাব দেয় না।   গুপ্তহত্যার ষড়যন্ত্র  ২০০৯ সালে ভিল্কস-কে হত্যার ব্যর্থ ষড়যন্ত্র করা হয়। তিন মার্কিন নাগরিক কলিন লারোজ, মোহাম্মদ হাসাস খালিদ এবং জেমি পাউলিন রামিরেজ এই ষড়যন্ত্রে অংশ নেন। ২০১০ সালের ৯ মার্চ, লারোজের ফেডারেল অভিযোগটি তার বিরুদ্ধে ভিল্কস-কে হত্যার জন্য মুসলমানদের নিয়োগের চেষ্টার অভিযোগে মুক্ত করেন।   সহিংস আক্রমণ  ২০১০ সালের ১১ ই মে, মুসলিম বিক্ষোভকারীরা ভিল্কস-কে লাঞ্ছিত করে যখন তিনি উপসালা বিশ্ববিদ্যালয়ে মুক্ত বক্তব্য সম্পর্কে বক্তৃতা দিচ্ছিলেন। এই আক্রমণ শুরু হয় যখন ইসলাম এবং সমকামিতা নিয়ে একটি চলচ্চিত্র (ভিডিওতে পুরুষদের ছবি দেখানো হয়েছে, যার মধ্যে দুটি সম্পূর্ণ কাপড় পরিহিত পুরুষের চুম্বনের একটি সংক্ষিপ্ত চিত্র রয়েছে, যা সমস্ত ইসলামিক চিত্রের সাথে জড়িত) দেখানো হয় এবং কিছু মুসলমান ছবিটি বন্ধ করার দাবি জানাতে শুরু করে, বলে যে এটি সমকামী পর্ন। আলোচিত ছবিটি ছিল ইরানি শিল্পী সোরেহ হেরার আল্লাহ হো গয়েবার। ভিলকসের চশমা ভেঙ্গে গেছিল কিন্তু তিনি কোন গুরুতর আহত হয়নি সেদিন, এবং নিরাপত্তা বাহিনী তাকে নিরাপদ স্থানে নিয়ে যায়, অন্যদিকে বিক্ষোভকারীদের মধ্যে কয়েকজনকে পুলিশ আটক করে। পূর্ববর্তী প্রাণনাশের হুমকি সত্ত্বেও, ভিল্কস-এর বিরুদ্ধে এটিই ছিল প্রথম সহিংসতা।   আল-কায়েদার আক্রমণ তালিকা  ২০১০ সালে আনোয়ার আল-আওলাকি ইন্সপায়ার ম্যাগাজিনে আল-কায়েদার একটি আক্রমণ তালিকা প্রকাশ করেন যার মধ্যে ভিল্কসও ছিল। ২০১৩ সালে, তালিকাটি সম্প্রসারিত করা হয় স্টেফেন "চারব" চারবনিরকে অন্তর্ভুক্ত করার জন্য, যাকে লার্স ভিল্কস কমিটি ২০১৪ সালে তাদের স্বাধীনতা পুরস্কার প্রদান করে। প্যারিসে শার্লি হেবদোতে সন্ত্রাসী হামলায় চারব যখন খুন হন, তখন আল-কায়েদা আরো চিএশিল্পীকে হত্যা করার আহ্বান জানায়। প্যারিসে শার্লি হেবদো হামলায় নিহত ফরাসি চিএশিল্পী স্টিফেন চারবনির একই আক্রমণের তালিকায় ছিলেন এবং ভিল্কস তার নিরাপত্তা জোরদার করেন। শার্লি হেবদো হামলার পর ভিল্কস বলেন যে নিরাপত্তা জনিত উদ্বেগের মধ্যে কম সংখ্যক সংগঠন তাকে বক্তৃতা দেওয়ার জন্য আমন্ত্রণ জানাচ্ছে।   মৃত্যু  ভিল্কস ২০২১ সালের ৩ অক্টোবর সুইডেনের মারকারিডে একটি গাড়ি দুর্ঘটনায় মারা যান। তিনি তার বন্ধু সাংবাদিক স্টিনা লুন্ডবার্গ ডাব্রোস্কির সাথে দেখা করতে এবং রাতের খাবার খেতে স্টকসুন্ড গিয়েছিলেন। তিনি একটি অচিহ্নিত পুলিশ গাড়িতে করে বাড়ি যাচ্ছিলেন এবং সেই সময় তাদের গাড়িটি একটি বড় ট্রাকে ধাক্কা মেরে আগুন ধরে যায়। দক্ষিণ অঞ্চলের দেহরক্ষী দলের দুই পুলিশ কর্মকর্তাও মারা যান। ভিলকসের বয়স ছিল ৭৫ বছর।   গ্রন্থপঞ্জি               তথ্যসূত্র   বিষয়শ্রেণী:১৯৪৬-এ জন্ম বিষয়শ্রেণী:২০২১-এ মৃত্যু বিষয়শ্রেণী:ইসলামের সুয়েডীয় সমালোচক বিষয়শ্রেণী:পূর্বে নিখোঁজ ব্যক্তি
সিরাজউদ্দীন আহমেদ (জন্ম: অজানা - মৃত্যু: ১৯৭২) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।   জন্ম ও শিক্ষাজীবন  সিরাজউদ্দীন আহমেদের জন্ম নরসিংদী জেলার সদর উপজেলার পাঁচদোনা ইউনিয়নের নেহাব গ্রামে। সাত ভাইবোনের মধ্যে তিনি ছিলেন সবার ছোট। তার বাবার নাম মো. জোবেদ আলী এবং মায়ের নাম ঘোষেদা বেগম। তার স্ত্রীর নাম আলেয়া বেগম। তার চার ছেলে এক মেয়ে।    কর্মজীবন  ১৯৭১ সালে সিরাজউদ্দীন আহমেদ চাকরি করতেন পাকিস্তান নৌবাহিনীতে। ফেব্রুয়ারি মাস থেকে তিনি ছুটিতে বাড়ি ছিলেন। ছুটি শেষ হলেও চাকরিতে আর যোগ দেননি। মুক্তিযুদ্ধ শুরু হলে যুদ্ধে দেন। প্রতিরোধযুদ্ধকালে নরসিংদীর পাঁচদোনার যুদ্ধে তিনি সক্রিয়ভাবে অংশ নেন। এই যুদ্ধের পর তিনি স্থানীয় ছাত্র-যুবকদের সংগঠিত করে প্রশিক্ষণ দিতে থাকেন। নরসিংদীর পতন হলে তিনি সংগঠিত ছাত্র-যুবকদের সঙ্গে নিয়ে ভারতে যান। কয়েক দিন পর এলাকায় ফিরে স্থানীয় আরও কিছু ছাত্র-যুবককে সংগঠিত করে প্রশিক্ষণের জন্য ভারতে পাঠান। তারা ভারত থেকে প্রশিক্ষণ নিয়ে ফিরে এসে তার অধীনে গেরিলা যুদ্ধ করেন। নরসিংদী সদর থানা ও এর আশপাশ এলাকায় অনেক যুদ্ধে তিনি অংশ নেন।   মুক্তিযুদ্ধে ভূমিকা  ১৯৭১ সালের ১৩ আগস্ট নরসিংদী জেলার অন্তর্গত জিনারদী (ঘোড়াশালের পাশে) পাকিস্তান সেনাবাহিনী এখানে একটি ক্যাম্প স্থাপন করে। ১৩ আগস্ট দুপুরে মুক্তিযোদ্ধারা জিনারদীতে আক্রমণ করেন। আড়াই ঘণ্টা যুদ্ধের পর ১৫ জন পাকিস্তানি সেনা মুক্তিযোদ্ধাদের কাছে আত্মসমর্পণ করে। সাতজন পালিয়ে যায়। একজন নিহত হয়। এরপর মুক্তিযোদ্ধারা জিনারদী রেলস্টেশন ধ্বংস করেন। এই যুদ্ধে সিরাজউদ্দীন আহমেদ অসীম সাহস ও বীরত্ব এবং কৌশল প্রদর্শন করেন। তারা ছিলেন মাত্র কয়েকজন। মূলত তার কৌশলী ভূমিকার জন্যই পাকিস্তানি সেনারা সেদিন পরাজিত হয়। সিরাজউদ্দীন আহমেদের নেতৃত্বে মুক্তিযোদ্ধারা অতর্কিতে আক্রমণ চালালেন পাকিস্তান সেনাবাহিনীর ক্যাম্পে। আকস্মিক আক্রমণে হকচকিত পাকিস্তানি সেনারা। কিছুক্ষণ পর তাদের দিক থেকে শুরু হলো প্রতিরোধ। তুমুল যুদ্ধ চলতে থাকল। আড়াই ঘণ্টা ধরে চলা যুদ্ধে শেষ পর্যন্ত মুক্তিযোদ্ধারাই বিজয়ী হলেন।  এ যুদ্ধ নিয়ে মুক্তিবাহিনীর ২ নম্বর সেক্টরের অধিনায়ক খালেদ মোশাররফ জানিয়েছিলেন, আগস্ট মাসের ১৩ তারিখে আমাদের একটি গেরিলা দল পাকিস্তানি সেনাদের জিনারদী ক্যাম্প আক্রমণ করে। আড়াই ঘণ্টা যুদ্ধের পর একজন নিহত, ১৫ জন আত্মসমর্পণ করে। সাতজন পালিয়ে যায়। গেরিলারা জিনারদী রেলস্টেশন সম্পূর্ণভাবে ধ্বংস করে দেয়। টেলিফোন যোগাযোগও তারা ধ্বংস করে। টিকিট ও অন্যান্য কাগজপত্র জ্বালিয়ে দেয়। ক্যাম্প থেকে আমাদের গেরিলারা একটি হালকা মেশিনগান, ১১টি রাইফেল, হালকা মেশিনগানের ৪৫০০ গুলি, ১টি স্টেনগান ও ১০০ রাউন্ড গুলি, ১০টি বেল্ট, ২৬ জোড়া বুট, ১৭ ক্যান আটা, ১১ পেটি দুধ ও আরও জিনিসপত্র উদ্ধার করা হয়।    পুরস্কার ও সম্মাননা   বীর প্রতীক   তথ্যসূত্র    পাদটীকা       বহি:সংযোগ   বিষয়শ্রেণী:বীর প্রতীক বিষয়শ্রেণী:১৯৭২-এ মৃত্যু বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:নরসিংদী জেলার ব্যক্তি
'''''এক থা রাজা এক থী রানী জি টিভি চ্যানেলে হ্যালো প্রতিভা ধারাবাহিকের পরিবর্তে শুরু হয়। কিন্তু কবুল হ্যায় ধারাবাহিকের সময় পরিবর্তন করে হ্যালো প্রতিভা ধারাবাহিকের সময়ে আনা হয়। যার কারণে এক থা রাজা এক থী রানী ধারাবাহিক কবুল হ্যায় ধারাবাহিকের সময়ে শুরু হয়।এই ধারাবাহিকের কাহিনী ১৯৪৫ সালের সময়ের সমাজকে নিয়ে লেখা।  কাহিনী  ১৯৪৫ সালের কাহিনী।২য় বিশ্বযুদ্ধের পরের কাহিনী।একটি এমন কাহিনী যার না ছিল কোন মিশাল না ছিল কোন নিশানী।এক ছিল রাজা এক ছিল রানী।   অভিনয়ে   সিদ্ধান্ত কর্ণিক - রানা ইন্দ্রবরুণ দেও  দ্রাস্তি ধামি - গায়ত্রী  অনিতা রাজ - রাজমাতা  সুরেখা সিকরি - দাদী  দার্শান  পাওয়ান মেহেনদারু  অক্ষয় আনন্দ   তথ্যসূত্র   বিষয়শ্রেণী:হিন্দি ভাষার টেলিভিশন অনুষ্ঠান বিষয়শ্রেণী:জি টিভির মৌলিক অনুষ্ঠান বিষয়শ্রেণী:হিন্দি টিভি ধারাবাহিক বিষয়শ্রেণী:হিন্দি সিরিয়াল বিষয়শ্রেণী:ভারতীয় টেলিভিশন নাটক বিষয়শ্রেণী:২০১৫-এ অভিষিক্ত ভারতীয় টেলিভিশন ধারাবাহিক বিষয়শ্রেণী:২০১৭-এ সমাপ্ত ভারতীয় টেলিভিশন ধারাবাহিক বিষয়শ্রেণী:ভারতীয় নাট্য টেলিভিশন ধারাবাহিক
সুশীলা গণেশ মাভালঙ্কার (৪ঠ আগস্ট ১৯০৪ - ১১ই ডিসেম্বর ১৯৯৫) একজন ভারতীয় স্বাধীনতা সংগ্রামী ছিলেন। ১৯৫৬ সালে তিনি আহমেদাবাদ থেকে প্রথম লোকসভায় বিনা প্রতিদ্বন্দ্বিতায় নির্বাচিত হন।   প্রারম্ভিক জীবন  রামকৃষ্ণ গোপীনাথ গুর্জরের কন্যা সুশীলা ১৯০৪ সালের ৪ঠা আগস্ট বোম্বে রাজ্যে জন্মগ্রহণ করেন। তিনি স্কুলজীবনে মেট্রিক স্তর পর্যন্ত পড়াশোনা করেছিলেন।   কর্মজীবন  সুশীলা মাভালঙ্কার ভারতীয় স্বাধীনতা আন্দোলনে সক্রিয় ছিলেন এবং মহাত্মা গান্ধীর আহ্বানে ১৯৪২ সালে ভারত ছাড়ো আন্দোলনে অংশগ্রহণ করেছিলেন, যার ফলে ব্রিটিশ কর্তৃপক্ষ তাঁকে কারারুদ্ধ করে। তিনি ১৯৫৩ সালের জুনে অনুষ্ঠিত রানী দ্বিতীয় এলিজাবেথের রাজ্যাভিষেকে যোগ দিয়েছিলেন।  ১৯৫৬ সালের ফেব্রুয়ারিতে আহমেদাবাদ আসনের সাংসদ গণেশ মাভালঙ্কারের মৃত্যু হয়। এর ফলে আহমেদাবাদ আসনে উপনির্বাচনের প্রয়োজন হয়। কংগ্রেস সুশীলা মাভালঙ্করকে (তাঁর স্ত্রী) প্রার্থী করেছিল। তিনি প্রথম লোকসভায় বিনা প্রতিদ্বন্দ্বিতায় নির্বাচিত হয়ে যান। তাঁর মেয়াদ পরের বছর শেষ হয়। তিনি ভগিনী সমাজের সভাপতি হিসেবেও দায়িত্ব পালন করেছিলেন এবং অসংখ্য সামাজিক সংগঠনের সদস্য ছিলেন।   ব্যক্তিগত জীবন  ১৯২১ সালের মার্চ মাসে, সুশীলা বিয়ে করেছিলেন গণেশ বাসুদেব মাভালঙ্কারকে। তাঁদের চারজন পুত্র ছিল। গণেশ মাভালঙ্কার লোকসভার প্রথম অধ্যক্ষ (স্পিকার) হয়েছিলেন। সুশীলা ১৯৯৫ সালের ১১ই ডিসেম্বর আহমেদাবাদে মারা যান। তাঁদের ছেলে পুরুষোত্তম মাভালঙ্কারও একজন সংসদ সদস্য ছিলেন।   তথ্যসূত্র   বিষয়শ্রেণী:২০শ শতাব্দীর ভারতীয় ব্যক্তি বিষয়শ্রেণী:২০শ শতাব্দীর ভারতীয় নারী বিষয়শ্রেণী:আহমেদাবাদের রাজনীতিবিদ বিষয়শ্রেণী:মারাঠি ব্যক্তি বিষয়শ্রেণী:ব্রিটিশ ভারতের বন্দি ও আটক বিষয়শ্রেণী:মহারাষ্ট্রের লোকসভা সদস্য বিষয়শ্রেণী:লোকসভার নারী সদস্য বিষয়শ্রেণী:প্রথম লোকসভার সদস্য বিষয়শ্রেণী:১৯৯৫-এ মৃত্যু বিষয়শ্রেণী:১৯০৪-এ জন্ম বিষয়শ্রেণী:অপর্যালোচিত অনুবাদসহ পাতা